دانیشاندا، یئردن گؤیدن دانیشیر، هئچ اولمایان بیر شئیلردن دانیشیر. ائله بیل بو دونیادا یوخدو. یاخینلاری دئییرلر، دانیشیقلاریوی گؤزله. اؤزگهلری اؤزووه گولدورمه. او قدر تاتدان-پاتدان دانیشیبسان، هر کس سنی گؤرور، یادینا گولمک دوشور. سؤزلرین هر کسه دامباد گلیر.
دانیشدیقلارین یادینا سالیر. آتاسینین بؤرکونه تای بؤرک آلیب باشینا قویماغی، کندلرینه قاییدیب، تازا دام-داش سالدیرماغینی، هامییا قوناقلیق وئریب بیلدییی سؤزلردن دانیشماغی، ساز اؤیرنمک اوچون بیر ساز آلیب، بیر ده سؤز اوستاسی تاپیب یانینا گئتمهسیندن دانیشمیشدی. فیکیرلهشیردی، اونلاردان دانیشمیشام بهگولگهواز دئییرلر، اونلاری گؤرسم، یئریم دلیخانا اولمالی دیر.
azb_Arab azb_Arab